ახალი სამაგისტრო პროგრამების პრეზენტაცია
2010-05-15 00:19 (Asia/Dubai)
ორშაბათს, 17 მაისს, 17.00 საათზე, A კორპუსის 101-ე აუდიტორიაში, გაიმართება ახალი სამაგისტრო პროგრამების -ქრისტიანული თეოლოგია, შუა საუკუნეების კვლევები, პოლიტიკის ანთროპოლოგია – პრეზენტაცია, რომელსაც ჩაატარებენ პროფ. გიგა ზედანია, პროფ. ნინო დობორჯგინიძე და ასისტენტ-პროფესორი კახაბერ კურტანიძე .

ქრისტიანული თეოლოგია
პროგრამა თეოლოგიის მეცნიერების მკვლევარს ამზადებს. სტუდენტები შეისწავლიან ქრისტიანობის და ზოგადად რელიგიის როლს თანამედროვე მსოფლიოში, რელიგიური ერთობების და ინდივიდების სოციალურ და სამოქალაქო როლს, განსაკუთრებით ლიბერალურ პლურალისტურ საზოგადოებებში, იკვლევენ თეოლოგიის კავშირს ადამიანურ ღირებულებებსა და საზოგადოების აღმშენებლობას შორის, რელიგიის ადგილს და მიმართებას ისეთ საჯარო ფენომენებთან, როგორებიცაა მულტიკულტურულობა, რელიგიურ დისკრიმინაცია და სახელმწიფო განათლების სისტემაში რელიგიის სწავლება.
შუა საუკუნეების კვლევები
პროგრამა მაგისტრანტებს შუა საუკუნეების ეპოქის სიღრმისეული შესწავლის შესაძლებლობას აძლევს. პროგრამა ინტერდისციპლინურია და მიზნად ისახავს მედიევისტიკაში მაღალკვალიფიციური კადრის მომზადებას. სტუდენტები შეისწავლიან ქართული და ევროპული შუა საუკუნეების ისტორიას, შუა საუკუნეების ფილოსოფიას, თეოლოგიას, ამ ეპოქის ლიტერატურის, ენისა და ხელოვნების ისტორიას, გაიაზრებენ და იკვლევენ შუა საუკუნეების კულტურულ მემკვიდრეობას საერთო-რეგიონულ კონტექსტში.

პოლიტიკის ანთროპოლოგია
პროგრამა მაგისტრანტებს პოლიტიკის ანთროპოლოგიის შესწავლას სთავაზობს. ძალაუფლების ფორმირება, ძალაუფლებისა და კულტურის, ძალაუფლებისა და რელიგიის ურთიერთმიმართება პროგრამით გათვალისწინებული ძირითადი კონცენტრაციებია. სტუდენტები დაეუფლებიან კროს-კულტურული, სოციოლოგიური კვლევის ტრადიცულ, ასევე უახლეს მეთოდებს და გამოიმუშავებენ კვლევის ჩვევებს, რაც მაგისტრანტს კვლევის დამოუკიდებლად დაგეგმვისა და განხორციელების საშუალებას მისცემს.

მემორანდუმი რუსთაველის თეატრთან
2010-05-17 17:11
18 მაისს, 16.00 საათზე რუსთაველის თეატრსა და ილიას უნივერსიტეტს შორის დაიდება თანამშრომლობის მემორანდუმი (მისამართი: ჭავჭავაძის 32, A 101 აუდიტორია).
მემორანდუმის მიზანია სტუდენტების ჩართვა თეატრალურ ცხოვრებაში, მათთვის თეატრში მიმდინარე ადმინისტრაციული თუ ტექნიკური პროცესების შესახებ გამოცდილების გაზიარება. მემორანდუმს ხელს მოაწერენ: თეატრის მმართველი ბატონი ზაალ ჩიქობავა და უნივერსიტეტის რექტორი, პროფესორი ბატონი გიგი თევზაძე.
მემორანდუმის ფარგლებში რუსთაველის თეატრი ილიას უნივერსიტეტის სტუდენტებს სთავაზობს 50%–იან ფასდაკლებას ბილეთებზე და რაც მთავარია, სტუდენტები მომდევნო სასწავლო წლის განმავლობაში სტაჟირებას გაივლიან რუსთაველის თეატრში.

უნიკინო 21 მაისს: 'რკინის ჯავშანი'
2010-05-17 19:21
პარასკევს, 21 მაისს, 18.00 საათზე, უნიკინოში ნაჩვენები იქნება სტენლი კუბრიკის ფილმი ”რკინის ჯავშანი”. მონაწილეობენ: მეთიუ მოდინი, რ.ლი ერმი, ერლის ჰოვარდი, ადამ ბოლდუინი.
ჩვენება გაიმართება ილიას სახელმწიფო უნივერსიტეტის A კორპუსი (ჭავჭავაძის 32), აუდიტორია 101.

დებატები 19 მაისს: ეკატერინე ტყეშელაშვილი
2010-05-18 00:00
დებატები საჯარო პოლიტიკაზე. – ოთხშაბათს 19 მაისს, 18.00 საათზე ილიას სახელმწიფო უნივერსიტეტის ა კორპუსის 101 აუდიტორიაში (ი.ჭავჭავაძის გამზ. 32) დებატების სტუმარი იქნება საქართველოს უშიშროების საბჭოს მდივანი ეკატერინე ტყეშელაშვილი. საუბრის თემაა – საქართველოს უსაფრთხოების პოლიტიკა. დასწრება თავისუფალია.

სპორტის ფაკულტეტის სამეცნიერო კონფერენცია
2010-05-18 16:32
19 მაისს, 14:00 საათზე, (ავსტრიული ბიბლიოთეკის საკონფერენციო დარბაზში; მის: ქ. ჩოლოყაშვილის 3/5) ილიას სახელმწიფო უნივერსიტეტის სპორტის ფაკულტეტი მართავს ყოველწლიურ სტუდენტთა სამეცნიერო კონფერენციას.
კონფერენციის მიზანია სპორტის მეცნიერების განვითარებისათვის შესაფერისი პირობების შექმნა, საგანმანათლებლო პროგრამაში მეცნიერულ კვლევებზე დაფუძნებული სწავლის პრინციპის რეალიზება, პროფესორ-მასწავლებელთა და სტუდენტთა სამეცნიერო-კვლევითი საქმიანობის წახალისება. კონფერენცია ხელს შეუწყობს ცოდნისა და გამოცდილების გაზიარებას, აქტიური და ინიციატივიანი სტუდენტების წარმოჩენას.
კონფერენციაში მონაწილეობას მიიღებენ სტუდენტები, რომლებიც სპორტული სპეციალიზაციების სამეცნიერო- პრაქტიკუკლ საკითხებს მიმოიხილავენ და ფაკულტეტის თანამშრომლები, რომელებიც უხელმძღვანელებენ კონფერენციაში მონაწილე სტუდენტებს. წარმოდგენილი იქნება სპორტის მიმართულებით განხორციელებული სამეცნიერო-კვლევითი მუშაობის ამსახველი მასალა.

შედარებითი ლიტერატურის მორიგი საღამო
2010-05-18 23:41
შედარებითი ლიტერატურის ინსტიტუტი გიწვევთ შედარებითი ლიტერატურის მორიგ საღამოზე, ოთხშაბათს, 19 მაისს, 6 საათზე, კაფე ლიგამუსში, ჭავჭავაძის 32.

პროფესორი ეკა ჭყოიძე წაიკითხავს მოხსენებას: “ჰაგიოგრაფია, როგორც შუა საუკუნეების ბიოგრაფიული პროზა (ქართული და ბიზანტიური ტექსტების მაგალითზე)”.

ბავშვთა საერთაშორისო დღისადმი მიძღვნილი შეხვედრა
2010-05-20 00:00
22 მაისს, 11:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია) გაიმართება ბავშვთა დაცვის საერთაშორისო დღისადმი მიძღვნილი შეხვედრა, სადაც განიხილება ბავშვთა საკითხები სამთავრობო, არასამთავრობო და საგანმანათლებლო დონეზე. მოხსენებებს გააკეთებენ ილიას სახელმწიფო უნივერსიტეტის პროფესორ-მასწავლებლები და მოწვეული სტუმრები საკანონმდებლო ორგანოდან, გაეროდან და არასამთავრობო ორგანიზაციებიდან.

საჯარო ლექცია: ადამიანებთან მუშაობის მნიშვნელობა
2010-05-20 13:11
პარასკევს, 21 მაისს, 15:00 საათზე ილიას სახელმწიფო უნივერსიტეტში (ენციკლოპედიის კორპუსი, მე-5 სართული, 505-ე აუდიტორია, მის.: ქ. ჩოლოყაშვილის ქუჩა 3/5) გაიმართება კანადელი პროფესორის Dr. Alistair J.Bath, Memorial (University, Canada) ლექცია თემაზე: ”Working with people toward effective conservation” ანუ ”ადამიანებთან მუშაობის მნიშვნელობა გარემოს შენარჩუნების ეფექტურობისთვის”.

”ლიგამუსელები” საერთაშორისო ტურნირზე
2010-05-21 00:00
19-21 მაისს სპორტკომპლექს ”ოლიმპიკზე” საქართველოს წყალბურთის ეროვნული ნაკრები, რომლის უმრავლესობა კლუბ ”ლიგამუსის” წევრები არიან, წყალბურთის საერთაშორისო ტურნირზე იასპარეზებს და ”თბილისის თასისთვის” იბრძოლებს. თქვენი მხარდაჭერა და გულშემატკივრობა მათ ძალიან სჭირდებათ. იმისთვის, რომ დავამარცხოთ ინგლისის, უკრაინის, ბელორუსიის გუნდები, ყველამ ერთად ვუქომაგოთ ჩვენს ნაკრებს. გელოდებით ყველას ქ.ჩოლოყაშვილის #5-ში (ისანში, ყოფილი 5 დეკემბრის ქუჩა), სპორტკომპლექს ”ოლიმპიკზე” : 19 მაისს – 17:00 სთ-ზე; 20 მაისს – 18:00 სთ-ზე; 21 მაისს – 18:00 სთ-ზე.

ტრენინგი ბაზების გამოყენებაში
2010-05-21 12:00
ტარდება ტრენინგი ISI Web of Knowledge-ის ბაზების გამოყენებაში. ტრენინგს ჩაატარებს: დევიდ ჰორკი, კორპორაცია THOMSON REUTERS-ის წარმომადგენელი. სამუშაო ენა: ინგლისური.
დრო: 24 მაისი, 12:30 – 14:00 საათი. ადგილი: ილიას სახელმწიფო უნივერსიტეტი, ჭავჭავაძის გამზირი #32, პირველი სართული, ოთახი #101.

დასაქმების ფორუმი სტუდენტთათვის
2010-05-21 16:25
2010 წლის 25 მაისს, 12:00, შერატონ მეტეხი პალასში გაიმართება დასაქმების ფორუმი, რომლის მიზანია კურსდამთავრებულებისა და დამამთავრებელი კურსის სტუდენტების ჩართვა ახალ პროფესიულ აქტივობებში. ამავდროულად ფორუმი ითვალისწინებს და ეხმარება როგორც ქართულ, ასევე საერთაშორისო კომპანიებს ახალი თაობების აღმოჩენაში.
ღონისძიების ორგანიზატორია დასაქმების სააგენტო “ეიჩ-არი”, ხოლო გენერალური სპონსორი საქართველოს ლატარიის კომპანია. აღსანიშნავია, რომ ფორუმში მონაწილეობას იღებს ოცდაორი კომპანია და შვიდი წამყვანი უნივერსიტეტი.
კომპანიები წარმოდგენილნი იქნებიან კადრების შერჩევის სპეციალისტებისა და ხელმძღვანელების სახით, რომლებიც სტუდენტებს თვითრეალიზების საშუალებას მისცემენ. დასაქმების ფორუმი გაგრძელდება ოთხი საათი.
რეგისტრაციისათვის მობრძანდით სტუდენტურ სერვის ცენტრში C 220 ან დაგვიკავშირდით ელფოსტით: careers@iliauni.edu.ge

ილიას უნივერსიტეტის თეატრის გახსნა
2010-05-21 16:28
”ილიას უნივერსიტეტის თეატრი” (ყოფილი ”ვაკის თეატრალური სარდაფი”) 22 მაისს, თეატრის გახსნის დღეს, 20:00 საათზე გთავაზობთ ორიგინალურ წარმოდგენას, ხარმსის ნოველების მიხედვით, რომელიც გაიმართება თეატრის ფოიეში, დასწრება უფასოა.

აუტიზმის ცენტრის პრეზენტაცია
2010-05-21 16:36
22 მაისს, 16:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია; მის:ი.ჭავჭავაძის 32) ”აუტიზმის ცენტრის” პრეზენტაცია გაიმართება.
”აუტიზმის ცენტრი” შეიქმნა 2010 წლის 12 მაისს ილიას სახელმწიფო უნივერსიტეტის ბაზაზე ”საქართველოს აუტიზმის ასოციაციის” მიერ. ცენტრი მიზნად ისახავს 3-დან 6 წლამდე აუტისტური სპექტრის მოშლილობის მქონე ბავშვთა ფსიქო-სოციოლოგიურ აბილიტაციას ABA-ს (გამოყენებითი ქცევის ანალიზი) მეთოდით ფსიქოლოგიური ტრენინგების მეშვეობით.
”აუტიზმის ცენტრი” უზრუნველყოფს ილიას სახელმწიფო უნივერსიტეტის ფსიქოლოგიის ფაკულტეტის სტუდენტებისთვის ABA-ს მეთოდის სწავლებას და ქმნის ბაზას მათი სასწავლო პრაქტიკისათვის.

საერთაშორისო ტურნირი წყალბურთში
2010-05-21 16:39
22-23 მაისი სპორტ-კომპლექს “ლაგუნა ვერეზე” გაიმართება საერთაშორისო ტურნირი ”ზუკას თასი 2010”. ტურნირში მონაწილეობენ საქართველოს, ბელორუსიის და ჩერნოგორიის ეროვნული ნაკრებები. ასევე საქართველოს 5 ძლიერი გუნდი მათ შორის ილიას სახელმწიფო უნივერსიტეტის გუნდი ”ლიგამუსი”.
დასაწყისი 12:00 საათზე. ტურნირზე დასწრება ნებისმიერ მსურველს შეუძლია.

კონფერენცია ”გვახსოვდეს საინგილო”
2010-05-24 11:06
25 მაისს, 17:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია; მის.: ი. ჭავჭავაძის #32) გაიმართება კონფერენცია სახელწოდებით ”გვახსოვდეს საინგილო”.
კონფერენციაზე განიხილება საინგილოში განათლებისა და კულტურის სფეროებში არსებული პრობლემები.
მოხსენებით გამოვლენ ილიას სახელმწიფო უნივერსიტეტის პროფესორები: კონსტანტინე ჟღენტი და სიმონ ჯანაშია, საქართველოს განათლებისა და მეცნიერების სამინისტროს წარმომადგენელი ქალბატონი რუსუდან ჭანტურია, დიასპორის სამინსტროს ცენტრალური აპარატის წარმომადგენელი ბატონი თემურ ტარტარაშვილი. საინგილოს კულტურული და ისტორიული ძეგლების მდგომარების შესახებ ანალიზს წარმოადგენენ საქართველო ხელნაწერთა ინსტიტუტის დირექტორი ბატონი ბუბა კუდავა და ივ. ჯავახიშვილი სახელობის თბილისის სახელმწიფო უნივერსიტეტის პროფესორი, ისტორიკოსი ბონდო კუპატაძე.

უნიკინო 28 მაისს: ”ზედმეტად ლამაზი შენთვის”
2010-05-24 12:43
პარასკევს, 28 მაისს, 18.00 საათზე უნიკინოში ნაჩვენები იქნება ბერნარ ბლიეს ფილმი ”ზედმეტად ლამაზი შენთვის” (1989). მონაწილეობენ ჟერარ დეპარდიე, კაროლ ბუკე, ჟოზენ ბალასკო.
ჩვენება გაიმართება ილიას სახელმწიფო უნივერსიტეტის A კორპუსში (ჭავჭავაძის 32), აუდიტორია 101.

ტემპუსის საინფორმაციო სემინარი
2010-05-24 17:18
პარასკევს, 28 მაისს, 17:00 საათზე ილიას სახელმწიფო უნივერსიტეტი (ენციკლოპედიის შენობა – G კორპუსი, მე-5 სართული, საკონფერენციო ოთახი; უმასპინძლებს საინფორმაციო სემინარს კვალიფიკაციების ჩარჩოს შესახებ.
უმაღლესი განათლების რეფორმის ექსპერტი ქეთევან გურჩიანი ისაუბრებს კვალფიკაციების ჩარჩოს მნიშვნელობაზე და აუდიტორიას გააცნობს დუბლინში გამართული სემინარის მასალებს.

საჯარო ლექცია: „თანამედროვე ტერორიზმი”
2010-05-25 10:08
სამშაბათს, 25 მაისს, 18.30 საათზე ”ლიგამუსის” კაფეში გაიმართება საჯარო ლექცია თემაზე “La Revanche de Dieu – თანამედროვე ტერორიზმი”. მომხსენებელი: დავით ჭოჭუა.

ირანული დასის ”მაკბეტი” ილიაუნის თეატრში
2010-05-27 10:36
27 მაისს, 13:00 საათზე, ილიას სახელმწიფო უნივერსიტეტში (A კორპუსი, 101-ე აუდიტორია; მის: ი. ჭავჭავაძის #32) გაიმართება პესკონფერენცია, რომელიც საქართველოში ირანული დასის ჩამოსვლასა და სპექტაკლების გამართვას შეეხება.
27 და 28 მაისს საქართველოში ირანის ისლამური რესპუბლიკის თეატრალური დასი უილიამ შექსპირის ”მაკბეტს” ითამაშებს. მათ წარმოდგენას ჯერ ილიას სახელმწიფო უნივერსიტეტის თეატრი უმასპინძლებს, შემდეგ კი – ”სამეფო უბნის თეატრი”. 28 მაისს სწორედ ამ სპექტაკლით დაიხურება ოცდახუთწუთიანი სპექტაკლების ფესტივალი ”არდიფესტი”.

საჯარო ლექცია: „კოსმოსი დღეს”
2010-05-27 11:40
27 მაისს, 18.00 საათზე ლიგამუსი გიწვევთ გია ჯავახიშვილის საჯარო ლექციაზე „კოსმოსი დღეს”

როგორ ჩავაბაროთ სამაგისტრო გამოცდა
2010-05-28 00:00
ილიას სახელმწიფო უნივერსიტეტის სამაგისტრო და სადოქტორო პროგრამების ფაკულტეტი აგრძელებს სემინარების ციკლს: “როგორ ჩავაბაროთ წარმატებით სამაგისტრო გამოცდა”, მის.: ენციკლოპედიის შენობა, V სართული, ოთახი 505 (ჩოლოყაშვილის 3/5, ვაკის პარკის წინ).
მომავალი სემინარებისთვის გთხოვთ დარეგისტრირდეთ მითითებულ ტელეფონებზე: 220648, 231057.
სემინარების განრიგი:
11 მაისი – წაკითხულის გააზრება, 17.00, ავსტრიული ბიბლიოთეკა
18 მაისი – ანალიტიკური წერა, 17.00, ავსტრიული ბიბლიოთეკა
27 მაისი – ლოგიკური მსჯელობა, 18.00, ენციკლოპედიის შენობა, V სართული, ოთახი 505
1 ივნისი – წაკითხულის გააზრება, 17.00, ენციკლოპედიის შენობა, V სართული, ოთახი 505
8 ივნისი – ანალიტიკური წერა, 17.00, ენციკლოპედიის შენობა, V სართული, ოთახი 505
17 ივნისი – ლოგიკური მსჯელობა, 18.00, ენციკლოპედიის შენობა, V სართული, ოთახი 505.
დამატებითი ინფორმაციისთვის იხილეთ ბმული: სამაგისტრო და სადოქტორო პროგრამების ფაკულტეტი.

"ლიგამუსში" ბავშვები ჯადოსნურ სამყაროში იმოგზაურებენ
2010-05-28 13:13
29 მაისს, 14.00 დან 16.00 საათამდე “ლიგამუსის” ბავშვების ოთახში პატარები მეზღაპრესთან ერთად ილუზიების და ფოკუსების ჯადოსნურ სამყაროში იმოგზაურებენ!

დებატები საჯარო პოლიტიკაზე
2010-05-28 15:05
2 ივნისს, 18.00 საათზე, 101-ე აუდიტორიაში (ი.ჭავჭავაძის გამზ. 32) ამ სემესტრის ბოლო დებატების სტუმარი იქნება ამერიკის შეერთებული შტატების ელჩი საქართველოში ჯონ ბასი. საუბრის თემა – ”აშშ -საქართველოს ურთიერთობა”. დასწრება თავისუფალია.
http://georgian.georgia.usembassy.gov/ambassador2.html

საინფორმაციო სემინარი ”კვალიფიკაციების ჩარჩო”
2010-05-28 15:08
28 მაისს, 17:00 საათზე ილიას სახელმწიფო უნივერსიტეტში (A კორპუსი, 101-ე აუდიტორია; მისამართი: ი.ჭავჭავაძის #32) გაიმართება საინფორმაციო სემინარი ”კვალიფიკაციების ჩარჩო”.
”უმაღლესი განათლების შესახებ” საქართველოს კანონის შესაბამისად მიმდინარეობს მუშაობა კვალიფიკაციების ჩარჩოს დოკუმენტის შექმნაზე. უმაღლესი განათლების რეფორმის ექსპერტი ქეთევან გურჩიანი ისაუბრებს კვალიფიკაციის ჩარჩოს მნიშვნელობასა და ევროპული გამოცდილების გათვალისწინებაზე აღნიშნულ პროექტში.
”კვალიფიკაციების ჩარჩო” უზრუნველყოფს უმაღლესი განათლების კვალიფიკაციების აღწერას სწავლის შედეგების საფუძველზე. აღნიშნული დოკუმენტის შექმნის მიზანია ქვეყანაში არსებულ კვალიფიკაციებს შორის ურთიერთკავშირის აღწერა და ევროპულ სტანდარტებთან შესაბამისობაში მოყვანა.

კონფერენცია: ”ქრისტიანული კაბადოკია და კავკასია”
2010-05-31 13:05
2-4 ივნისს ილიას სახელმწიფო უნივერსიტეტში (ა კორპუსი, 101-ე აუდიტორია; მის: ი. ჭავჭავაძის #32) გაიმართება საერთაშორისო სამეცნიერო კონფერენცია „ქრისტიანული კაბადოკია და კავკასია“.
მომხსენებლები განიხილავენ კაბადოკიური ქრისტიანული თეოლოგიისა და კულტურის გავლენას კავკასიასა და მთლიანად ქრისტიანულ სამყაროში.
კონფერენცია გაიხსნება 2 ივნისს, 10:30 საათზე.
პროგრამა(ქართულად)
პროგრამა(ინგლისურად).

უნიკინო 4 ივნისს: ”გარდაცვლილი”
2010-05-31 18:05
პარასკევს, 4 ივნისს, 18.00 საათზე, უნიკინოში ნაჩვენები იქნება ჯიმ ჯარმუშის ფილმი ”გარდაცვლილი” (1995). მონაწილეობენ: ჯონი დეპი, ჰარი ფარმერი, კრისპინ გლოვერი, ლანს ჰენრიკსონი. დასწრება თავისუფალია. მის.: ი. ჭავჭავაძის გამზ.32, ”ა” კორპუსი, 101-ე აუდიტორია.

საჯარო ლექცია ფიზიკოსებისთვის
2010-06-01 15:53
ორშაბათს, 7 ივნისს, 15:00 საათზე ე. ანდრონიკაშვილის ფიზიკის ინსტიტუტის დიდ საკონფერენციო დარბაზში პროფ. ჯუანშერ ჩქარეული წაიკითხავს მოხსენებას თემაზე: ”ელემენტარულ ნაწილაკთა ფიზიკა – თანამედროვე მდგომარეობა და პერსპექტივები”.
ლექცია ღიაა ილიას სახელმწიფო უნივერსიტეტის ფიზიკის მიმართულების დოქტორანტებისა და მაგისტრანტებისათვის.

საჯარო ლექცია: ”საქართველო კლასიცისტის თვალით”
2010-06-01 16:00
ოთხშაბათს, 2 ივნისს, 15:00-ზე ილიას სახელმწიფო უნივერსიტეტის ავსტრიულ ბიბლიოთეკაში (ჩოლოყაშვილის ქუჩა 3/5) გაიმართება საქართველოში დიდი ბრიტანეთის ელჩის, ბატონი დენის კიფის საჯარო ლექცია ”საქართველო კლასიცისტის თვალით”. ლექცია იმართება საქართველოში ოქსბრიჯის საზოგადოების ინიციატივითა და ხელშეწყობით.
ლექცია ჩატარდება ინგლისურ ენაზე. დასწრება თავისუფალია.

სახალხო დამცველი ილიაუნიში
2010-06-01 18:16
ოთხშაბათს, 2 ივნისს, 16:00 საათზე, ილიას სახელმწიფო უნივერსიტეტში (G კორპუსი, ენციკლოპედიის შენობა, მე-5 სართული, ოთახი 505; მის.: ქ.ჩოლოყაშვილის 3/5) საქართველოს სახალხო დამცველი, გიორგი ტუღუში სტუდენტებს შეხვდება და გამართავს სემინარს თემაზე: სიტყვისა და გამოხატვის თავისუფლება”.
შეხვედრის ინიციატორები არიან ილიას სახელმწიფო უნივერსიტეტის სტუდენტები. დასწრება თავისუფალია.

ნიკოლოზ მესხიძის ლექცია
2010-06-03 09:57
პარასკევს, 4 ივნისს, 17.00 საათზე, G კორპუსის 505 აუდიტორიაში (ენციკლოპედიის შენობა, წერეთლის 1, ვაკის პარკის წინ) ჩრდილოეთ კაროლინას უნივერსიტეტის პროფესორი ნიკოლოზ მესხიძე (The Department of Marine Earth and Atmospheric Sciences (MEAS), წაიკითხავს ლექციას თემაზე:
Constraining Climatic Effects of Anthropogenic Aerosols by Improving Marine Emissionsლექცია საინტერესო იქნება გარემოს დაცვით დაინტერესებული მეცნიერ-მკვლევრებისა და სტუდენტებისთვის.
დაწვრილებითი ინფორმაციისთვის იხ.
Nicholas Meskhidze, Department of Marine Earth and Atmospheric Sciences, North Carolina State University, Raleigh, NC, USA (http://amirani.meas.ncsu.edu/~web_site/Homepage.html)
ნიკოლოზ მესხიძის ინტერესის სფეროებია:
Current Fields of Interest
Regional and global climate modeling; parameterization of terrestrial and marine organic aerosol emissions for regional air quality and global circulation models; global scale modeling of micronutrient transport (with the emphases on bioavailable iron) to the oceans using 3-D chemistry transport models; Evaluation of the human impact on marine ecosystem productivity and carbon cycle; measurements of trace gas emissions from different phytoplankton species; Application of remotely sensed data (MODIS, MISR, CALIPSO) for exploring potentially important interactions between marine aerosols, ocean productivity, clouds and climate
მისი რჩეული პუბლიკაციებია:
SELECTED PUBLICATIONS:Meskhidze, N., A. Nenes, B. N. Duncan and J. M. Rodriguez, Aerosol Indirect Forcing from the NASA Global Modeling Initiative: Sensitivity to Meteorology, Emission Scenarios and Aerosol Microphysics, in preparation.
Meskhidze, N., A. Nenes, Phytoplankton and Cloudiness in the Southern Ocean, Science, in review.
Fountoukis, C., N. Meskhidze, W.C. Conant, R. Bahreini, H. Jonsson, A. Sorooshian, V. Varutbangkul, S. Murphy, R.C. Flagan, J.H. Seinfeld, and A. Nenes, Aerosol – Cloud Drop Concentration Closure and Droplet Formation Parameterization Evaluation using in-situ Data from ICARTT, J. Geophys. Res., in review.
Meskhidze, N., A. Nenes, W. L. Chameides, C. Luo and N. Mahowald, Southern Ocean Productivity: Fertilization From Above or Below? Global Biogeochemical Cy., in review.
Luo, C., N. Mahowald, N. Meskhidze, Y. Chen, R.L. Siefert, A. R. Baker, A. Johansen (2005), Estimation of Iron Solubility From Observations and A Global Aerosol Model, J. Geophys. Res, 110, D23307, doi:10.1029/2005JD006059.
Meskhidze N., A. Nenes, W. C. Conant, J.H. Seinfeld, Evaluation of a new Cloud Droplet Activation Parameterization with In Situ Data from CRYSTAL-FACE and CSTRIPE (2005), J. Geophys. Res, 110, D16202, doi:10.1029/2004JD005703.
Meskhidze, N., W. L. Chameides, and A. Nenes (2005), Dust and pollution: A recipe for enhanced ocean fertilization?, J. Geophys. Res. , 110 , D03301, doi:10.1029/2004JD005082.
Meskhidze, N., W.L. Chameides, A. Nenes, and G. Chen (2003), Iron mobilization in mineral dust: Can anthropogenic SO 2 emissions affect ocean productivity?, Geophys. Res. Lett., 30 (21), 2086, doi: 10.1029/2003GL018068.
Leclerc, M.Y., N. Meskhidze, and D. Finn (2003), Comparison between measured tracer fluxes and footprint model predictions over a homogeneous canopy of intermediate roughness, Agr. Forest Meteorol., 117 (3-4), 145, doi:10.1016/S0168-1923(03)00043-1.
